Къилбаседа Америка
Къилбасе́да Аме́рика (инг. North America, фр. Amérique du Nord, испан. América del Norte, Norteamérica, аст. Ixachitlān Mictlāmpa) — Дуьненан ялханнах цхьа материк, лаьтта Дуьненан Малхбузен эхиган къилбаседехь. Къилбседа Америкин майда гӀайренаш ца лоруш — 20,36 млн км², гӀайренашца 24,70 млн км². Къилбседа Америкин гӀайрешан йукъайогӀу Гренланди (2,176 млн км²), Канадан Арктикан архипелаг, Вест-Инди, Алеутийн гӀайренаш кхин а. Къилбседа Америкин бахархойн дукхалла 500 млн стаг, дуьненан бахахойх 7 % процент. Материк тӀехь дукха хьолахь билгала йоккху Къилбаседаамерикин регион, цуо цхьаьнатуху АЦШ, Канада, Гренланди, Сен-Пьер а, Микелон а, Бермудаш. Къилбаседа Америка, Австрали санна, хӀорд тӀе бовла меттиг йоцу пачхьалкхаш йоцу материк йу.